CELEX: 31993R1661
Language: el
Date: 1993-06-28
Title: ΚΑΝΟΝΙΣΜΟΣ (ΕΟΚ) αριθ. 1661/93 ΤΗΣ ΕΠΙΤΡΟΠΗΣ της 28ης Ιουνίου 1993 περί παύσεως της αλιείας της ζαγκέτας Καναδά από πλοία με σημαία κράτους μέλους

Avis juridique important

|

31993R1661

ΚΑΝΟΝΙΣΜΟΣ (ΕΟΚ) αριθ. 1661/93 ΤΗΣ ΕΠΙΤΡΟΠΗΣ της 28ης Ιουνίου 1993 περί παύσεως της αλιείας της ζαγκέτας Καναδά από πλοία με σημαία κράτους μέλους  

Επίσημη Εφημερίδα αριθ. L 158 της 30/06/1993 σ. 0015 - 0015

ΚΑΝΟΝΙΣΜΟΣ (ΕΟΚ) αριθ. 1661/93 ΤΗΣ ΕΠΙΤΡΟΠΗΣ της 28ης Ιουνίου 1993 περί παύσεως της αλιείας της ζαγκέτας Καναδά από πλοία με σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3927/92 του Συμβουλίου της 20ής Δεκεμβρίου 1992 για τον καθορισμό ορισμένων μέτρων διατηρήσεως και διαχειρίσεως των αλιευτικών πόρων της ζώνης διακανονισμού όπως ορίζεται από τη σύμβαση για τη μελλοντική πολυμερή συνεργασία  στην αλιεία του Βορειοδυτικού Ατλαντικού (3) προβλέπει ποσοστώσεις για τη ζαγκέτα Καναδά για το 1993- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων ζαγκέτας Καναδά της ζώνης NAFO 3 LNO, από πλοία με σημαία κράτους μέλους ή νηολογημένα σε κράτος μέλος, έφθασαν τις ποσοστώσεις που είχαν διατεθεί για το 1993,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων ζαγκέτας Καναδά της ζώνης NAFO 3 LNO, από πλοία με σημαία κράτους μέλους ή νηολογημένα σε κράτος μέλος εκτιμάται ότι έχει εξαντλήσει τις ποσοστώσεις που είχαν διατεθεί στην Κοινότητα για το 1993.  Απαγορεύεται η αλιεία ζαγκέτας Καναδά στα ύδατα της ζώνης NAFO 3 LNO που πραγματοποιείται από πλοία με σημαία κράτους μέλους ή νηολογημένα σε κράτος μέλος, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του  αποθέματος αυτού που έχει αλιευθεί από τα πλοία αυτά από την ημερομηνία ενάρξεως της ισχύος του κανονισμού αυτού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουνίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 397 της 31. 12. 1992, σ. 67.